चंदौली/गाजीपुर. आजम खान ने पीएम मोदी पर तंज कसते हुए कहा, ''देश के बादशाह ने कहा- मैं गधों से प्रेरणा लेता हूं, क्या होगा देश का। देश में नोटबंदी हुई थी, आपने किस गधे से प्रेरणा ली थी बताओ, हम भी मिलना चाहते हैं।'' पूरी दुनिया जानना चाहती है कि आपने गधे से प्रेरणा क्यों ली, क्या देश में कोई घोड़ा नहीं है। बता दें, आजम खान यूपी के चंदौली में चकिया विधानसभा क्षेत्र के शहाबगंज में सभा संबोधित करने पहुंचे थे। और क्या बोले आजम खान...
- अाजम ने कहा, 'मुल्क के बादशाह' को अपनी कुर्सी की चिंता है, लेकिन देश की सीमाओं की नहीं। आज देश की सरहदें सुरक्षित नहीं, लगातार सैनिक शहीद हो रहे हैं। चीन सीमा पर दबाव बढ़ गया है, लेकिन बादशाह तो कब्रिस्तान और श्मशान में उलझे हुए हैं। इनके हाथों में देश सुरक्षित नहीं है।
- आज पीएम मोदी महिलाओं के हक की बड़ी-बड़ी बातें सभाओं में कर रहे हैं, लेकिन बादशाह ने जिसके साथ सात फेरे लिए उनको उनका हक और अधिकार कब देंगे,यह नहीं बता रहे हैं।
- आजम ने कहा, हिंदुस्तान को गुजरात मत बनाओ। आज भी हिंदुस्तान के दामन पर मुजफ्फरनगर और दादरी एक बदनुमा दाग है।
आपने श्मशान बनाया, हमने नहीं
- आजम ने कहा हमारे खून के रिश्ते हैं पकिस्तान में लेकिन हम नहीं गए। मोदी जी क्या बात है आप अंतर्राष्ट्रीय कानून तोड़ कर गए।
- आडवाणी पाकिस्तान जाते है और जिन्ना के मजार पर जाते है और किताब लिखते है जिन्ना सबसे बड़े सेक्युलर।
- मोदी जी आपके और नवाज के साथ कमरे में कौन-कौन था हमे उसकी फोटो चाहिए।
- हमने शमशान नहीं बनाए मोदी जी आपने श्मशान बनाया हमने अंत्येष्टि स्थल बनाये।
चुनाव में नहीं कोई मुद्दा, इसीलिए कर रहे श्मशान-कब्रिस्तान की बात: धर्मेन्द्र यादव
- गाजीपुर में सपा सांसद धर्मेन्द्र यादव ने भी मोदी पर निशाना साधा। उन्होंने कहा, केन्द्र सरकार के कई मंत्री गधे की तारीफ कर पीएम को खुश रखना चाहते हैं। पीएम अब सिर्फ श्मशान और कब्रिस्तान की बात कर रहे हैं।
- विकास के कामों पर बात करने के बजाय पीएम दीवाली और रमजान की बात कर जनता को गुमराह करना चाहते हैं। भारतीय जनता पार्टी के पास इस चुनाव में कोई मुद्दा ही नहीं है। इसीलिए प्रधानमंत्री श्मशान, कब्रिस्तान की बात कर रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva